Běla Kolčáková

Běla Kolčáková (rod. Vavrdová; * 27. september 1937, Praha) je slovenská maliarka, grafička, ilustrátorka, pedagogička, textilná výtvarníčka a autorka koláží českého pôvodu. Běla Kolčáková je obohatením slovenskej aj česko-slovenskej výtvarnej kultúry, pretože reprezentuje toto rozpätie. Pražská rodáčka pôsobila na Orave so svojím manželom Ignácom Kolčákom, významným oravským umelcom a organizátorom. Od roku 1978 žije so svojou rodinou v Bratislave.BOJO, Pavel, ed. Who is who v Slovenskej republike: založené Ralphom Hübnerom ; životopisná encyklopédia [významných žien a mužov Slovenska]. 2. vyd. Zug: Who is Who, Verlag für Personenenzyklopädien, 2005. Hübners Who is Who. ISBN 3729000489.

 Životopis 
Běla Kolčáková sa narodila v roku 1937 v Prahe. V roku 1956 maturovala na Výtvarnej škole v Prahe, v rokoch 19571963 študovala na Akadémii výtvarných umení (AVU) v Prahe pod vedením prof. Součka a prof. Radu. V roku 1958 uzavrela manželstvo s Ignácom Kolčákom. V roku 1963 spolu s rodinou odchádza na Slovensko, kde sa venuje komornej maľbe a ilustrácii. V rokoch 19641967 pôsobila ako pedagogička výtvarného odboru na ĽŠU Dolný Kubín. V roku 1978 odchádza z Oravy spolu s rodinou do Bratislavy a pôsobí v slobodnom povolaní. Samostatne začala vystavovať v roku 1960 a svoje diela prezentovala na 35 samostatných výstavách doma aj v zahraničí. Ilustrovala približne 26 knižných titulov. Jej tvorba je zastúpená v 13 galériách na Slovensku, v Česku a Nemecku. Venuje sa nielen maľbe, ale aj kresbe, knižnej ilustrácii, koláži a tapisérii. Jej dielo predstavuje originálnu názorovú jednotu a vývinovú logiku. Jej tvorbu výrazne ovplyvnila oravská krajina. V celku slovenského výtvarného umenia predstavuje Běla Kolčáková výraznú osobnosť slovenského maliarstva, reprezentujúcu jeho poeticko-imaginárne tendencie. Běla Kolčáková je členkou Umeleckej besedy slovenskej v Bratislave.

 Knihy (ilustrácie) 
Zoznam kníh ilustrovaných Bělou Kolčákovou v Katalógu Slovenskej národnej knižnicehttps://chamo.kis3g.sk/search/query?term_1=Kol%C4%8D%C3%A1kov%C3%A1,+Bela&theme=snk

 Ocenenia 
 1969 - Uznanie v súťaži „Najkrajšie československé knihy“
 1978 - Uznanie na Bienále maľby v Košiciach

 Referencie 

Literatúra

 * 
 Milan JANKOVSKÝ, Štefan TKÁČ a Jozef OŠKVAREK. Ignác Kolčák - Běla Kolčáková: z tvorby : [katalóg výstavy]. Bratislava: ZSVU(MO) [vyd.], 1982.

 Externé odkazy 
 Běla Kolčáková v súbornom katalógu Slovenskej národnej knižnice


Kategória:Slovenské maliarky
Kategória:Slovenskí ilustrátori
Kategória:Absolventi Akadémie výtvarných umení v Prahe
Kategória:Slovenské osobnosti českého pôvodu
Kategória:Osobnosti z Prahy